Ya Nemi Da A Hada Karfi Waje Daya A Goya Wa Shugaban APC Na Jihar Kano Baya | Gaskiya Ta Fi Kwabo
Home Siyasa Ya Nemi Da A Hada Karfi Waje Daya A Goya Wa Shugaban...
Ya Nemi Da A Hada Karfi Waje Daya A Goya Wa Shugaban APC Na Jihar Kano Baya
WANI jigo a jam’iyyar APC Alhaji Yahaya Ya’u Tinki ya yi kira ga masu hamayya da shugabancin jam’iyyar APC na Jihar Kano da su kasance masu biyayya da hukuncin da uwar jam’iyyar ta yanke na tabbatar da Alhaji Abdullahi Abbas a matsayin shugaban jam’iyyar na Jihar Kano.
Ya yi wannan tsokaci ne yayin wata zantawa da suka yi da manema labarai, inda ya nunar da cewa samun hadin kai tsakanin bangarorin da ke adawa da shugabancin jam’iyyar ta yadda harkokin siyasar jihar za su bunkasa kamar yadda ake bukata.
Alhaji Yahaya Tinki ya kuma yi fatan cewa nan gaba kadan jam’iyyar ta APC za ta zamo abar misali a fadin jihar domin a ci gaba da hada karfi waje guda don tafiyar da dimokuradiyya ba tare da samun baraka daga kowane bangare ba, Sannan ya yaba wa Gwamnan Jihar ta Kano Dokta Abdullahi Umar Ganduje saboda ayyukan alheri da gwamnatinsa ke yi duk da rashin kudin da ake fama da shi a kasa baki daya.
Previous articleKwallon Kafa Na Gab Da Durkushewa A Najeriya – Onigbinde
Next articleAn Kama Matashi Mai Lalata Da Dabbobi Don Kada Ya Kamu Da HIV